Document ID: /roh_data/filtered/fineweb-2-filterrobots_roh.jsonl.gz/21700

Per l'emprima giada en questa stagiun na parta nagin pilot da Mercedes ord l'emprima retscha. Da la pole position parta surprendentamain il Canadais Lance Stroll sin Racing Point. Dasper el parta l'Ollandais Max Verstappen sin Red Bull. Lewis Hamilton, che pudess vegnir damaun anticipadamain per la 7avla giada campiun mundial, parta sco 6avel.
Ina ferma prestaziun en la plievgia han mussà ils dus pilots dad Alfa Romeo: Kimi Räikkönen è sin l'otavel plaz, Antonio Giovinazzi sin il 10avel plaz.